হায়দ্রাবাদে এলজিবিটিকিউ সংস্কৃতি

হায়দ্রাবাদ এলজিবিটি অধিকারের ক্ষেত্রে অন্যান্য ভারতীয় মহানগরের তুলনায় একটি রক্ষণশীল শহর। কিন্তু যখন থেকে এটি ধীরে ধীরে বেঙ্গালুরুর পরে দ্বিতীয় তথ্যপ্রযুক্তির রাজধানী হয়ে উঠতে শুরু করে তখন থেকে ভারতে বিভিন্ন সংস্কৃতির মানুষের আগমন অব্যাহত রয়েছে। গত কয়েক বছরে হায়দ্রাবাদে এলজিবিটি সক্রিয়তা কিছুটা বৃদ্ধি পেয়েছে, যার মধ্যে রয়েছে ২০১৩ এবং ২০১৪ সালের গৌরব মিছিল। ধীরে ধীরে শীর্ষস্থানীয় বহুজাতিক কোম্পানিগুলো তাদের হায়দ্রাবাদ দপ্তরগুলোতে এলজিবিটিবান্ধব নীতি চালু করছে।

সংগঠন 
সাম্প্রতিক সময়ে হায়দ্রাবাদে কয়েকটি সংস্থা/অনানুষ্ঠানিক সহায়তা গোষ্ঠী এলজিবিটি অধিকারের জন্য ভালো কাজ করছে। তাদের মধ্যে কয়েকটি নীচে তালিকাভুক্ত করা হলো।
 ওয়াজুদ
 সুরক্ষা
 কুইয়ার নিলয়াম
 কুইয়ার ক্যাম্পাস হায়দ্রাবাদ
 হায়দ্রাবাদ ফর ফেমিনিজম
 হায়দ্রাবাদ কুইয়ার স্বাভিমান যাত্রা
 কুইয়ার উইমেন কালেক্টিভ

কুইয়ার নিলয়াম 
কুইয়ার নিলয়াম ভারতের হায়দ্রাবাদে অবস্থিত এলজিবিটিকিউআইএ+ এবং কুইয়ার সম্প্রদায়ের জন্য একটি সহায়তা গোষ্ঠী। সম্প্রদায়কে সহায়তা প্রদানের লক্ষ্যে কয়েকজন সমকামী ব্যক্তি এটি প্রতিষ্ঠা করেন। এটি একটি উন্মুক্ত স্থান, যেখানে অংশগ্রহণকারীদের উৎসাহিত করা হয় যেন তারা সমকামী ব্যক্তিদের সামাজিকীকরণ ও আত্মীয়তার অনুভূতি তৈরি করতে আরও দিকনির্দেশনা প্রদান করে।

জোনাকি সম্প্রদায় 
জোনাকি সম্প্রদায় ২০১৮ সালে তাদের কার্যক্রম শুরু করে। এটি মূলত হায়দ্রাবাদ ভিত্তিক একটি অলাভজনক সংস্থা, যা "লিঙ্গ ও অন্তর্ভুক্তি" সম্পর্কিত বিষয়গুলো নিয়ে কাজ করে। এই সম্প্রদায়টি নিরাপদ স্থান তৈরি করে সচেতনতা বৃদ্ধির জন্য কাজ করে এবং সমাজে নিষিদ্ধ বিষয়গুলো নিয়ে আলোচনা করার জন্য শিল্পের মাধ্যম অন্তর্ভুক্ত করে। সংস্থাটির সহ-প্রতিষ্ঠাতাদের মধ্যে রয়েছেন আইনজীবী আলিফিয়া খান, ভিআরকে মেডিকেল কলেজের ছাত্রী আয়েশা সৈয়দা, অ্যাপোলো মেডিকেল কলেজের ছাত্রী নীতি সুদর্শী এবং গিটাম বিশ্ববিদ্যালয়ের ছাত্রী আলিয়া সৈয়দা। এই সম্প্রদায়টি শিল্পের মাধ্যমে সচেতনতা বৃদ্ধির লক্ষ্যে কাজ করে এবং এলজিবিটিকিউ, মানসিক স্বাস্থ্য, ভারতীয় সাংকেতিক ভাষা, যৌন নির্যাতন, মানসিক স্বাস্থ্য ইত্যাদি বিষয়গুলো নিয়ে ব্যাপকভাবে কাজ করে।

মোব্বেরা ফাউন্ডেশন 
মোব্বেরা ফাউন্ডেশন একটি নিবন্ধিত অর্থহীন সংস্থা, যার নেতৃত্বে আছেন সন্দীপন কুশারী এবং অনিল, যারা মানবাধিকারের বিশেষ করে শিল্প ও সাংস্কৃতিক অনুষ্ঠানের মাধ্যমে এলজিবিটিকিউআইএ+ সম্প্রদায়ের জন্য কাজ করে।

ড্র্যাগবান্টি 
ড্র্যাগবান্টি হায়দ্রাবাদের একটি অলাভজনক সংস্থা, যা শহরের সমস্ত ড্র্যাগ অনুশীলনকারীদের জন্য একটি নিরাপদ স্থান। হায়দ্রাবাদ ড্র্যাগ ক্লাব হায়দ্রাবাদে ড্র্যাগ দৃশ্য ধারণ শুরু করেছে এবং শহরে ড্র্যাগ অনুষ্ঠান ও এইডস, নিরাপদ যৌনতা, সমকামী গল্পকথন এবং খোলা মাইকের মাধ্যমে সচেতনতামূলক সেশনের আয়োজন করছে।

হায়দ্রাবাদে সমকামীতা/ট্রান্সভীতি 
হায়দ্রাবাদে সমকামীতা এবং ট্রান্সভীতির অসংখ্য ঘটনা ঘটেছে।

২০১১ সালে স্থানীয় সংবাদ চ্যানেল টিভি৯ তেলুগু সমকামী ডেটিং ওয়েবসাইট ও সমকামী ক্লাবগুলোর উপর একটি অভিযান পরিচালনা করে, যেখানে হায়দ্রাবাদের সমকামী সংস্কৃতির একটি অত্যন্ত অবমাননাকর এবং সমকামীভীতি দৃষ্টিভঙ্গি উপস্থাপন করা হয়। এই সংবাদ প্রতিবেদনের পর হায়দ্রাবাদ ও ভারত জুড়ে অনেক প্রতিবাদ হয়। ভারতের সংবাদ সম্প্রচার কর্তৃপক্ষ টিভি৯ চ্যানেলকে বিজ্ঞাপ্তি জারি করে এবং পরে তারা নিঃশর্ত ক্ষমা প্রার্থনা করে, যা শহরের এলজিবিটি সম্প্রদায়ের প্রথম জয় বলা যেতে পারে।

২০১৩ সালের গোড়ার দিকে হায়দ্রাবাদের ইংরেজি ও বিদেশি ভাষা বিশ্ববিদ্যালয়ের একজন কাশ্মীরি ছাত্র বিশ্ববিদ্যালয় কর্তৃপক্ষ, ছাত্র ও অনুষদের সমকামীভীতির কারণে আত্মহত্যা করে বলে অভিযোগ রয়েছে।

২০১৫ সালে জিভিকে ওয়ান মলে কিছু সংখ্যক সমকামী ও ট্রান্স ব্যক্তিদের প্রবেশ নিষিদ্ধ করা হয়। এই দলে ছিলেন ট্রান্স অধিকার কর্মী বৈজয়ন্তী বসন্ত মোগলি। তিনি পরবর্তীতে বৈষম্যের বিরুদ্ধে অভিযোগ দায়ের করেন এবং জিভিকে'কে বৈষম্যের জন্য ক্ষমা চাইতে বলেন।

হায়দ্রাবাদের এলজিবিটিকিউআই ইতিহাস 
 ২০১২: এলজিবিটি সহায়তা গ্রুপ ওয়াজুদ প্রতিষ্ঠা।
 ২০১৩: শহরে প্রথম কুইয়ার গৌরব মিছিল অনুষ্ঠিত হয়।
 ২০১৪: কুইয়ার ক্যাম্পাস হায়দ্রাবাদ কর্তৃক প্রথম কুইয়ার উৎসব উদযাপন।
 ২০১৯: ভারতের প্রথম ড্র্যাগ সম্মেলন। হায়দ্রাবাদ ড্র্যাগ ক্লাব কর্তৃক ২০১৯ সালে হাইলাইফ ব্রুয়ারিতে হিউম্যানস অব নির্ভানার সহযোগিতায় হায়দ্রাবাদ ড্র্যাগ সম্মেলন ২০১৯ নামে ভারতের প্রথম ড্র্যাগ সম্মেলন অনুষ্ঠিত হয়। অনুষ্ঠানে পাত্রুনি শাস্ত্রী, কলঞ্জ এবং সজিব পাসালার মতো ড্র্যাগ শিল্পীরা উপস্থিত ছিলেন।
 ২০২১: হায়দ্রাবাদে এলজিবিটিকিউআইএ+ সম্প্রদায়ের জন্য সহায়তা গোষ্ঠী হিসেবে কুইয়ার নিলয়াম প্রতিষ্ঠা।
 ২০২১: হায়দ্রাবাদের প্রথম কুইয়ার পত্রিকা কুইয়ারনামা চালু।

তথ্যসূত্র 

হায়দ্রাবাদ, ভারতের সংস্কৃতি
শহর অনুযায়ী ভারতে এলজিবিটিকিউ সংস্কৃতি